BRABRAND: Østjyllands Politi modtog i går kl. 11.00 en anmeldelse om, at en kvinde gik rundt i Globus1 i Brabrand iført en niqab.

En patrulje blev sendt til området, hvor betjentene fik kontakt til den 29-årig kvinde. Hun erkendte, at hun havde overtrådt tildækningsforbuddet ved at bære niqab i det offentlige rum.

Kvinden blev sigtet og blev bedt om at fjerne sin ansigtsdækning, hvilket hun modvilligt gjorde.

Hun kan nu se frem til en bøde på 1.000 kroner, som er straffen for at overtræde forbuddet første gang.